Patna
Patna – miestas Indijos šiaurėje, prie Gango upės, Biharo valstijos sostinė. Patna yra antras pagal dydį Rytų Indijos mmiestas po Kolkatos. Jis turi 2,7 mln. gyventojų (2018 m.) ir yra 19-as miestas pagal gyventojų skaičių Indijoje. Išvystyta tekstilės, maisto pramonė, klesti amatai. Mieste yra universitetas, daug muziejų. Išlikę daug senovinės architektūros paminklų ir jų liekanų.